text: Фільм, прысвечаны барацьбе актывістаў роварнага руху, прывезлі ў Гародню два вандроўнікі, якія падарожнічаюць на ровары па Еўропе.
  – Вельмі важны фільм, сапраўды я лічу, што грамадскасці варта ўлічваць інтарэсы ўсіх удзельнікаў руху. Таксама пытанні экалогіі падымаюцца ў гэтым фільме.
  – Такія фільмы вельмі патрэбныя гарадзенцам, яны паказваюць, што на самой справе можна нешта змяніць, а не ездзіць, як мы ездзім па бардзюрах, адбіваем сабе “пятую кропку”, псуючы нашыя клёвыя ровары.
  – Самае важнае, вартае на маю думку ў гэтым фільме ідэя таго, што роварныя актывісты з усяго свету спрабуюць змяніць горад, зрабіць яго больш прывабным для роварнага руху. І ў фінале ў іх нешта ўсё ж такі атрымліваецца.
  Паказ фільма ў Гародні быў арганізаваны пры падтрымцы прыватнай установы „Цэнтр дадатковай адукацыі дарослых „Студыя карысных кампетэнцый”, грамадскага аб’яднання раварыстаў „ВелаГродна” і творчай прасторы „ДОМ46”. Пасля фільма гарадзенцы абмеркавалі праблемы роварнага руху ў горадзе.